open-index/open-wikipedia-markdown huggingface dataset:
Polohi

**Polohi** () ir pilsēta Ukrainas dienvidaustrumos, Zaporižjas apgabalā, Polohu rajona administratīvais centrs. Izvietojusies apgabala vidusdaļā Kinskas upes krastos  no apgabala centra Zaporižjas. Ievērojams dzelzceļa mezgls.

## Vēsture
Apdzīvotā vieta dibināta 1887. gadā Jekaterinoslavas—Berdjanskas dzelzceļa līnijas izbūves laikā, kad pie būvējamās stacijas izveidojās Polohu ciemats. Stacija tika pabeigta 1904. gadā; vēlāk tā līdz ar citu līniju pieslēgšanu izveidojās par dzelzceļa mezglu. 1923. gadā Polohi kļuva par rajona centru, 1928. gadā ciematu pārdēvēja par **Čubarevku** (*Чубаревка*, *Чубарівка*) par godu šajā apvidū dzimušajam Ukrainas PSR valdības vadītājam Vlasam Čubaram, bet 1937. gadā pārdēvēja atpakaļ. 1938. gadā Polohiem piešķīra pilsētas statusu. Mūsdienās pilsētā vairāki pārtikas, ķīmiskās un būvmateriālu rūpniecības uzņēmumi, lokomotīvju un vagonu depo, putnufabrika.

## Atsauces

## Ārējās saites
Noziegumi un likumpārkāpumi

**"Noziegumi un likumpārkāpumi"** () ir 1989. gada ASV drāmas filma, kuras režisors un scenārija autors ir Vudijs Allens. Filmā galvenās lomas atveido Allens, Mārtins Landau, Mija Ferova, Andželika Hjūstone, Džerijs Orbahs, Alans Alda, Sems Voterstons un Džoanna Glīsone.

Filma vēsta par oftalmologu un viņa mīļāko, kura draud atklāt viņu romānu viņa sievai, kā arī par precējušos dokumentālo filmu veidotāju, kurš aizraujas ar citu sievieti.

"Noziegumi un likumpārkāpumi" pirmizrāde notika . Lai gan filma neguva gaidītos finansiālos panākumus, tā tika augstu novērtēta no kritiķiem. Filma saņēma trīs Amerikas Kinoakadēmijas balvas nominācijas kategorijās "Labākais režisors", "Labākais oriģinālscenārijs" un "Labākais aktieris otrā plāna lomā" (Landau). "Noziegumi un likumpārkāpumi" tiek uzskatīta par vienu no Allena labākajām filmām.

## Atsauces

## Ārējās saites
Bubakars Barī

**Bubakars Barī** (, dzimis ) ir bijušais Kotdivuāras futbolists, spēlēja vārtsarga pozīcijā, bijis Kotdivuāras futbola izlases dalībnieks.

Savu karjeru sācis Kotdivuāras komandā *[[ASEC Mimosas]]*, bet 2001. gadā pārcēlies uz Franciju, kur spēlējis ''Rennes'' rezerves komandā. 2003. gadā pievienojies Beļģijas komandai ''Beveren'', kur pavadījis trīs gadus. Pēc tam desmit gadus spēlējis Beļģijas komandā ''Lokeren'', kur nospēlējis 239 līgas mačus.

Kotdivuāras futbola izlases sastāvā debitējis 2000. gadā. Piedalījies 2006., 2010. un 2014. gada FIFA Pasaules kausā. Ar izlasi uzvarējis 2015. gada Āfrikas Nāciju kausā.

## Sasniegumi
**Lokeren**

* Beļģijas kauss: 2011–12, 2013–14

**Kotdivuāra**

* Āfrikas Nāciju kauss: 2015

## Ārējās saites
Didjē Zokora

**Didjē Zokora** (, dzimis ) ir bijušais Kotdivuāras futbolists, spēlēja pussarga pozīcijā, bijis Kotdivuāras futbola izlases dalībnieks.

Savas karjeras laikā Zokora ir pārstāvējis komandas Kotdivuārā, Beļģijā, Francijā, Anglijā, Spānijā, Turcijā, Indijā un Indonēzijā. Ar ''Genk'' 2002. gadā uzvarējis Beļģijas Pirmās divīzijas čempionātā, ar''Tottenham Hotspur'' 2008. gadā ieguvis Anglijas Līgas kausu, bet ar ''Sevilla'' 2010. gadā Spānijas Karaļa kausu.

Kotdivuāras futbola izlases sastāvā debitējis 2000. gadā. Piedalījies 2006., 2010. un 2014. gada FIFA Pasaules kausā. Ar 123 nospēlētiem mačiem, Zokora ir Kotdivuāras izlases visvairāk spēļu aizvadījušais futbolists.

## Sasniegumi
**ASEC Mimosas**

* CAF Superkauss: 1999

**Genk**

* Beļģijas Pirmā divīzija: 2001–02

**Tottenham Hotspur**

* Anglijas Līgas kauss: 2007–08

**Sevilla**

* Copa del Rey: 2009–10

## Ārējās saites
Šeiks Tjotē

**Šeiks Ismaēls Tjotē** (, dzimis , miris ) bija Kotdivuāras futbolists, spēlēja pussarga pozīcijā, bijis Kotdivuāras futbola izlases dalībnieks.

Savu profesionālo karjeru sācis Beļģijas komandā ''Anderlecht''. 2008. gadā pievienojies Nīderlandes komandai ''Twente'', otrajā sezonā izcīnot *[[Eredivisie]]* titulu. 2010. gada augustā Tjotē pievienojās Anglijas Premjerlīgas komandai ''Newcastle United''. Sešarpus sezonu laikā Tjotē kopumā *Newcastle United* rindās nospēlēja 156 mačus un guva vienus vārtus. 2017. gada februārī viņš pārcēlās uz Ķīnas komandu ''Beijing Enterprises Group''.  treniņa laikā Tjotē gāja bojā no sirdsdarbības apstāšanās.

Kotdivuāras futbola izlases sastāvā debitējis 2009. gadā. Piedalījies 2010. un 2014. gada FIFA Pasaules kausā. Ar izlasi uzvarējis 2015. gada Āfrikas Nāciju kausā.

## Sasniegumi
**Anderlecht**

* Beļģijas Pirmā divīzija: 2005–06, 2006–07
* Beļģijas Superkauss: 2006

**Twente**

* Eredivisie: 2009–10
* Johan Cruijff Schaal: 2001

**Kotdivuāra**

* Āfrikas Nāciju kauss: 2015

## Atsauces

## Ārējās saites
Makss Gradēls

**Makss Alēns Gradēls** (, dzimis ) ir Kotdivuāras futbolists, spēlē uzbrucēja pozīcijā, Kotdivuāras futbola izlases dalībnieks.

Savu karjeru sācis Anglijā, kur spēlējis ''Leicester City'', ''Bournemouth'' un ''Leeds United''. 2011. gadā pievienojies *[[Ligue 1]]* komandai ''Saint-Étienne''. 2014—15. gada sezonā bijis komandas labākais vārtu guvējs. Vēlāk atgriezies *Bournemouth* un spēlējis Francijas komandā ''Toulouse''. 2020. gadā pievienojies Turcijas Superlīgas komandai *[[Sivasspor]]*.

Kotdivuāras futbola izlases sastāvā debitējis 2011. gadā. Piedalījies 2014. gada FIFA Pasaules kausā un 2020. gada vasaras olimpiskajās spēlēs. Ar izlasi uzvarējis 2015. gada Āfrikas Nāciju kausā.

## Sasniegumi
**Leicester City**

* Anglijas Pirmā līga: 2008—09

**Saint-Étienne**

* Coupe de la Ligue: 2012—13

**Kotdivuāra**

* Āfrikas Nāciju kauss: 2015, 2023

## Ārējās saites
Primorska (Ukraina)

**Primorska** () ir pilsēta Ukrainas dienvidaustrumos, Zaporižjas apgabala Berdjanskas rajonā. Izvietojusies apgabala dienvidos pie Obitičnas upes ietekas Azovas jūrā  no apgabala centra Zaporižjas. Līdz 2020. gadam rajona centrs. Kūrortpilsēta jūras krastā.

## Vēsture
Apdzīvoto vietu nogaju apdzīvotajā teritorijā uz grāfa Orlova-Deņisova zemes dibināja 1800. gadā kā **Obitočnes** ciemu, kurā nometināja ieceļotājus no Rjazaņas guberņas. 1817. gadā Obitičnas grīvā tika uzsākta Azovas ostas būvniecība, bet jau drīz celtniecība tika pārcelta uz Berdjanskas līci. 1821. gadā Obitočnei piešķirtas pilsētas tiesības un nodēvēta par **Nogaisku** (*Ногайск*). 1938. Nogaiskai piešķirts pilsētciemata statuss, 1964. gadā pārdēvēta par Primorsku, bet 1967. gadā atjaunots pilsētas statuss.

## Atsauces

## Ārējās saites
Aleksandrs fon der Borhs

Grāfs **Aleksandrs fon der Borhs** (, , dzimis , miris ) bija Rīgā dzimis vācbaltiešu izcelsmes Krievijas impērijas diplomāts un teātra darbinieks, īstenais slepenpadomnieks. Siguldas muižas īpašnieks.

## Dzīvesgājums
Dzimis Rīgā Polijas-Lietuvas kopvalsts diplomāta, Ludzas trakta stārasta Mihaela fon der Borha un Vidzemes ģenerālgubernatora Džordža Brauna meitas Eleonoras Kristīnes ģimenē. Krievijas valsts dienestā no 1822. gada. No 1826. līdz 1831. gadam bija diplomātiskajā dienestā Florencē. No 1831. gada — veiksmīga karjera Ārlietu ministrijas aparātā Sanktpēterburgā. No 1862. gada līdz savai nāvei — Krievijas imperatora teātru (*Императорские театры Российской империи*) direktors. Aleksandra fon der Borha meita Olga Borha apprecējās ar kņazu Dmitriju Kropotkinu un Siguldas muiža nonāca Kropotkinu dzimtas īpašumā.

## Ārējās saites
* Borch, Alexander v. der (1804—1867)
Sols Bamba

**Suleimans Bamba** (; dzimis , miris ) bija Kotdivuāras futbolists, spēlēja aizsarga pozīcijā, bijis Kotdivuāras futbola izlases dalībnieks.

Savu karjeru sācis Francijas komandā "Saint-Germain". Vēlāk pārcēlies uz Skotiju, kur spēlējis ''Dunfermline Athletic'' un ''Hibernian''. 2011. gadā pievienojies Anglijas komandai ''Leicester City''. Vēlāk spēlējis Turcijas komandā *[[Trabzonspor]]* un Itālijas komandā ''Palermo''. 2015. gadā atgriezies Anglijā un pievienojies ''Leeds United'', kur kļuvis par komandas kapteini. 2016. gadā pievienojies ''Cardiff City'', palīdzot komandai jau pirmajā sezonā iekļūt Anglijas Premjerlīgā. Pēc piecām sezonām *Cardiff City*, Bamba pievienojās ''Middlesbrough''.

Kotdivuāras futbola izlases sastāvā debitējis 2008. gadā. Piedalījies 2010. un 2014. gada FIFA Pasaules kausā, kā arī 2008. gada vasaras olimpiskajās spēlēs.

No 2023. gada janvāra līdz jūnijam Bamba bija vadītāja palīgs futbola klubā *[[Cardiff City F.C.]]*. 2024. gada jūlijā viņš kļuva par Turcijas futbola kluba *Adanaspor* galveno treneri, kuru vadīja līdz savai nāvei. Miris 2024. gada 31. augustā 39 gadu vecumā no limfomas vēža.

## Atsauces

## Ārējās saites
Rikijs Lamberts

**Rikijs Lī Lamberts** (; dzimis ) ir bijušais Anglijas futbolists, spēlēja uzbrucēja pozīcijā, bijis Anglijas futbola izlases dalībnieks.

Savu karjeru sācis ''Blackpool'' komandā, bet vēlāk spēlējis vairākās zemāko līgu komandās. 2009. gadā Lamberts pievienojās ''Southampton'' komandai, kuras rindās viņš no Pirmās līgas nokļuva Premjerlīgā. Kopumā viņš piecu sezonu laikā nospēlēja 235 mačus un guva 59 vārtus. 2014–15. gada sezonu pavadījis ''Liverpool'', savukārt nākamo sezonu spēlējis ''West Bromwich Albion''. Savu karjeru noslēdzis ''Cardiff City''.

Anglijas futbola izlases sastāvā debitējis 2013. gadā. Piedalījies 2014. gada FIFA Pasaules kausā.

## Sasniegumi
**Southampton**

* EFL Trophy: 2009–10

**Individuālie sasniegumi**

* Anglijas Pirmās līgas labākais vārtu guvējs: 2008–09
* Anglijas čempionāta gada labākais spēlētājs: 2011–12
* Anglijas čempionāta labākais vārtu guvējs: 2011–12

## Ārējās saites
Čezāre Prandelli

**Klaudio Čezāre Prandelli** (, dzimis ) ir Itālijas futbola treneris un bijušais futbolists, spēlēja pussarga pozīcijā.

Savas spēlētāja karjeras lielāko daļu pavadījis *[[Atalanta]]* komandā. Spēlējot ''Juventus'' komandā viņš trīs reizes uzvarēja Itālijas A sērijā, bet 1984–85. gada sezonā uzvarēja Eiropas kausā.

Kā treneris vadījis klubus Itālijā, Turcijā, Spānijā un AAE, kā arī četrus gadus vadījis Itālijas futbola izlasi. Vadot izlasi, labākais sniegums bija 2012. gada Eiropas čempionātā, kur tika izcīnīta otrā vieta, finālā piekāpjoties Spānijai.

## Sasniegumi

### Spēlētāja karjera
**Cremonese**

* Itālijas C sērija: 1976–77

**Juventus**

* Itālijas A sērija: 1980–81, 1981–82, 1983–84
* Itālijas kauss: 1982–83
* Eiropas kauss: 1984–85
* UEFA Kausu ieguvēju kauss: 1983–84
* UEFA Superkauss: 1984

### Trenera karjera
**Hellas Verona**

* Itālijas B sērija: 1998–99

## Ārējās saites
Valters Gargano

**Valters Alehandro Gargano Gvevara** (, dzimis ) ir Urugvajas bijušais futbolists, spēlēja pussarga pozīcijā, bijis Urugvajas futbola izlases dalībnieks.

Iepriekš spēlējis Urugvajas komandā ''Danubio'', Itālijas komandās *[[SSC Napoli]]*, *[[Internazionale]]* un ''Parma'', kā arī Meksikas komandā ''Monterrey''.

Urugvajas futbola izlases sastāvā debitējis 2006. gadā. Piedalījies 2010. un 2014. gada FIFA Pasaules kausā. Ar izlasi uzvarējis 2011. gada *[[Copa América]]*.

## Sasniegumi
**Napoli**

* Coppa Italia: 2011—12
* Supercoppa Italiana: 2014

**Peñarol**

* Urugvajas pirmā līga: 2018

**Urugvaja**

* Copa América: 2011

## Ārējās saites
Huļajpole

**Huļajpole** () ir pilsēta Ukrainas dienvidaustrumos, Zaporižjas apgabala Polohu rajonā. Izvietojusies apgabala ziemeļaustrumos Hajčuras upes krastos  no apgabala centra Zaporižjas. Līdz 2020. gadam pilsēta bija rajona centrs.

## Vēsture
Apdzīvotā vieta dibināta 1785. gadā pēc Dņepras aizsardzības līnijas izbūves kā militāra kazaku sloboda aizsardzībai no Krimas Hanistes. Nosaukumu slobodai devuši ieceļotāji no Huļajpiļas ciema tagadējās Novomirhorodas teritorijā. 

Līdz 19. un 20. gadsimtu mijai Huļajpole izveidojās par tirdzniecības un amatniecības miestu ar 16 tūkstošiem iedzīvotāju. 

Pilsoņu kara laikā no 1918. līdz 1920. gadam Huļajpole bija šeit dzimušā Nestora Mahno vadītās anarhistu Brīvās teritorijas (Guļaipoļščinas) centrs. 

1938. gadā Huļajpolei piešķīra pilsētas statusu. 

Mūsdienās pilsētā attīstīta mašīnbūve un pārtikas rūpniecība, elevators.

## Atsauces

## Ārējās saites
Gāzes cauruļvads Lietuva—Latvija

300px|thumb|Gāzes cauruļvads "Lietuva-Latvija".
**Gāzes cauruļvads Lietuva—Latvija** () ir 138 kilometru garš cauruļvads, kas savieno Viļņu Lietuvā ar Rīgu Latvijā.

Gāzes pārsūknēšana pa cauruļvadu "Lietuva—Latvija" sākta 1962. gadā.

2023. gada 13. janvārī Lietuvas Pasvales rajonā gāzes vadā notika eksplozija.

## Atsauces
Alesio Čerči

**Alesio Čerči** (, dzimis ) ir Itālijas bijušais futbolists, spēlēj uzbrucēja pozīcijā, bijis Itālijas futbola izlases dalībnieks.

Savu karjeru sācis *[[AS Roma]]* komandā, no kuras ticis izīrēts ''Brescia'', ''Pisa'' un *[[Atalanta]]* komandām. 2010. gada augustā Čerči tika pārdots uz ''Fiorentina''. Pēc divām sezonām Florencē, viņš pievienojās ''Torino'' komandai 2012. gadā. 2014. gada septembrī Čerči pievienojās Spānijas komandai ''Atletico Madrid'', bet ticis izīrēts Itālijas komandām *[[AC Milan]]* un ''Genoa''.

Itālijas futbola izlases sastāvā debitējis 2013. gadā. Piedalījies 2014. gada FIFA Pasaules kausā.

## Ārējās saites
Gabriels Paleta

**Gabriels Alehandro Paleta** (, dzimis ) ir Argentīnā dzimis bijušais Itālijas futbolists, spēlējis aizsarga pozīcijā, bijis Itālijas futbola izlases dalībnieks.

Savu karjeru sācis Argentīnas komandā ''Banfield''. 2006–07. gada sezonu pavadījis Anglijas Premjerlīgas komandā ''Liverpool''. Vēlāk atgriezies Argentīnā, kur spēlējis *[[Boca Juniors]]*. 2010. gadā pārcēlies uz Itāliju un pievienojies ''Parma'', kur pavadījis piecas sezonas. Vēlāk spēlējis arī *[[AC Milan]]*, *[[Atalanta]]* un Ķīnas komandā ''Jiangsu''.

Itālijas futbola izlases sastāvā piedalījies 2014. gada FIFA Pasaules kausā.

## Sasniegumi
**Boca Juniors**

* Recopa Sudamericana: 2008

**AC Milan**

* Supercoppa Italiana: 2016

## Ārējās saites
Orihiva

**Orihiva** () ir pilsēta Ukrainas dienvidaustrumos, Zaporižjas apgabala Polohu rajonā. Izvietojusies apgabala vidusdaļā Kinskas upes krastos  no apgabala centra Zaporižjas. Līdz 2020. gadam rajona centrs.

## Vēsture
Apdzīvotā vieta dibināta 1775. gadā pēc Zaporižjas Sečas krišanas kā daļa no Dņepras aizsardzības līnijas izbūves aizsardzībai no Krimas Hanistes. Faktiski Orihivas sloboda izveidota ap 1783. gadu un nosaukumu tā ieguvusi no ieceļotājiem no Poltavas apkārtnes Orihivkas ciema. 1801. gadā Orihivai piešķirts pilsētas statuss (vecākā pilsēta tagadējā Zaporižjas apgabala teritorijā) un līdz 1842. gada ugunsgrēkam tā bija Mariupoles un Melitopoles apriņķu centrs. No 1923. gada rajona centrs. Mūsdienās pilsētā attīstīta pārtikas un būvmateriālu rūpniecība, mašīnbūve.

## Atsauces

## Ārējās saites
Djego Peress

**Djego Fernando Peress Agvado** (, dzimis ) ir bijušais Urugvajas futbolists, spēlēja pussarga pozīcijā, bijis Urugvajas futbola izlases dalībnieks.

Savu karjeru sācis Urugvajas komandās *[[Defensor Sporting]]* un *[[Peñarol]]*. 2004. gadā Peress pārcēlās uz *[[Ligue 1]]* komandu *[[AS Monaco]]*. 2010. gadā pievienojies Itālijas A sērijas komandai ''Bologna'', kur 2015. gadā noslēdzis savu karjeru.

Urugvajas futbola izlases sastāvā debitējis 2001. gadā. Piedalījies 2010. un 2014. gada FIFA Pasaules kausā. Ar izlasi uzvarējis 2011. gada *[[Copa América]]*.

## Sasniegumi
**Urugvaja**

* Copa América: 2011

## Ārējās saites
Gastons Ramiress

**Gastons Esekjels Ramiress Pereira** (, dzimis ) ir Urugvajas futbolists, spēlē uzbrūkošā pussarga pozīcijā, bijis Urugvajas futbola izlases dalībnieks. Kopš 2025. gada Ramiress spēlē Urugvajas Pirmās divīzijas komandā *[[Miramar Misiones]]*.

Savu karjeru sācis Urugvajas komandā *[[Peñarol]]*, bet vēlāk spēlējis Itālijas komandā ''Bologna''. 2012. gadā pievienojies Anglijas Premjerlīgas komandai ''Southampton''. Pavadījis īrē gan ''Hull City'', gan ''Middlesbrough'', kurai 2016. gadā pievienojies pilnvērtīgi. 2017. gadā pārcēlies uz Itālijas komandu ''Sampdoria''.

Urugvajas futbola izlases sastāvā debitējis 2010. gadā. Piedalījies 2014. gada FIFA Pasaules kausā un 2012. gada vasaras olimpiskajās spēlēs.

## Sasniegumi
**Peñarol**

* Urugvajas pirmā divīzija: 2009—10

## Ārējās saites
Kristians Noboa

**Kristians Fernando Noboa Teljo** (, dzimis ) ir Ekvadoras futbolists, spēlē pussarga pozīcijā, Ekvadoras futbola izlases dalībnieks. Kopš 2024. gada Noboa pārstāv Ekvadoras komandu Emelec.

Savu karjeru sācis Ekvadorā, bet jau 2007. gadā pievienojies Krievijas Premjerlīgas komandai ''Rubin'', kur kļuvis par nozīmīgu pamatsastāva spēlētāju. 2008. gadā palīdzējis komandai izcīnīt pirmo Krievijas Premjerlīgas čempionu titulu vēsturē. 2010. gadā kļuvis par *Rubin* komandas kapteini. 2012. gadā pievienojies ''Dynamo Moscow'', kur pavadījis trīs gadus. Vēlāk neilgu laiku spēlējis arī Grieķijas komandā ''PAOK'' un Krievijas komandās ''Rostov'', ''Zenit Saint Petersburg'' un *Rubin*. 2019. gadā pievienojies ''Sochi''.

Ekvadoras futbola izlases sastāvā debitējis 2009. gadā. Piedalījies 2014. gada FIFA Pasaules kausā.

## Sasniegumi
**Rubin**

* Krievijas Premjerlīga: 2008, 2009
* Krievijas Superkauss: 2010

**Zenit**

* Krievijas Premjerlīga: 2018—19

## Ārējās saites
2004. gada Eiropas čempionāts cīņas sportā

**2004. gada [[Eiropas čempionāts cīņas sportā]]** notika šķirti: vīrieši grieķu-romiešu cīņā un sievietes brīvajā cīņā sacentās no 8. līdz 11. aprīlim Ankarā (Turcija), vīrieši brīvajā cīņā no 23. līdz 25. aprīlim Haparandā (Somija).

## Medaļu sadalījums starp valstīm

## Medaļu ieguvēji

### Grieķu-romiešu cīņa, vīrieši

### Brīvā cīņa, vīrieši

### Brīvā cīņa, sievietes

## Latvijas cīkstoņi
Eiropas čempionātā no Latvijas piedalījās pieci cīkstoņi:
:grieķu-romiešu cīņā — Andrejs Zjatkovs (60 kg) un Andrejs Afanasjevs (66 kg);
:brīvajā cīņā sievietēm — Diāna Djačenko (55 kg), Kristīne Odriņa-Urbova (59 kg) un Biruta Licika (63 kg).

Vissekmīgāk cīnījās Diāna Djačenko, kas iekaroja augsto 4. vietu, Kristīne Odriņa-Urbova ieņēma 9. vietu. Pārējie Latvijas cīkstoņi pirmajā desmitniekā neiekļuva.

## Ārējās saites
* [[UWW] Database]
Abels Ernandess

**Abels Matiass Ernandess Platero** (, dzimis ) ir Urugvajas futbolists, spēlē uzbrucēja pozīcijā, bijis Urugvajas futbola izlases dalībnieks. Kopš 2026. gada Ernandess pārstāv Urugvajas Pirmā divīzijas komandu *[[Peñarol]]*.

Savu karjeru sācis Urugvajas klubos *[[Central Español]]* un *[[Peñarol]]*. 2009. gadā pievienojies Itālijas komandai ''Palermo''. 2014. gada septembrī par 10 miljoniem sterliņu mārciņām pievienojies Anglijas Premjerlīgas komandai ''Hull City'', kur pavadījis četras sezonas. 2018—19. gada sezonu pavadījis Krievijas Premjerlīgas komandā ''CSKA Moscow''. Vēlāk spēlējis Katarā un Brazīlijā. 2022. gadā pievienojies Meksikas komandai *[[Atlético San Luis]]*.

Urugvajas futbola izlases sastāvā debitējis 2010. gadā. Piedalījies 2014. gada FIFA Pasaules kausā un 2012. gada vasaras olimpiskajās spēles. Ar izlasi uzvarējis 2011. gada *[[Copa América]]*.

## Sasniegumi
**Palermo**

* Itālijas B sērija: 2013—14

**Urugvaja**

* Copa América: 2011

## Ārējās saites
Paukošana 1900. gada vasaras olimpiskajās spēlēs — špaga vīriešiem

**Paukošana ar špagu vīriešiem** bija viena no septiņām paukošanas disciplīnām, kas tika aizvadīta 1900. gada vasaras olimpiskajās spēlēs, Parīzē. Sacensības tika aizvadītas no 1900. gada 1. līdz 14. jūnijam. Tās bija sadalītas 4 kārtās. No 1. līdz 6. jūnijam tika aizvadīta kvalifikācijas kārta, 7. — 9. jūnijā notika cetrudaļfināli, 10. jūnijā tika aizvadīts pusfināls, bet 13. un 14. jūnijā norisinājās fināla cīņas. Sacensības notika Tilerī dārzā, Parīzē un tajā kopā startēja 103 sportisti no 11 valstīm, no šiem 91 sportists bija no Francijas. Šī bija pirmā reize, kad olimpisko spēļu vēsturē notika paukošanas sacensības ar špagu.

Zelta medaļu šajā disciplīnā izcīnīja Kubas paukotājs Ramons Fonsts. Sudraba un bronzas medaļas izcīnīja Francijas paukotāji, Luijs Perrē un Leons Sē. Kubai šī bija pirmā olimpiskā medaļa gan paukošanā, gan arī vispār olimpiskajās spēlēs.

## Sacensību formāts
Šajā disciplīnā tika izmantots četru kārtu formāts: pirmā kārta, ceturtdaļfināls, pusfināls un fināls. Katra no kārtām sastāvēja no vairākām apagšgrupām. Pirmajā kārtā paukotāji bija sadalīti 17 grupās pa 6 vai 7 paukotājiem katrā no tām. No katras apakšgrupas divi labākie paukotāji kvalificējās ceturtdaļfināla kārtai. Ceturtdaļfinālā kopā startēja 34 paukotāji 6 grupās, pa 5 vai 6 paukotājiem katrā no apakšgrupām. Nākamajai kārtai, pusfinālam, kvalificējas katras ceturtdaļfināla apakšgrupas trīs labākie paukotāji. Pusfinālā startēja 18 paukotāji, kas bija sadalīti 3 grupās, katrā no grupām pa 6 paukotājiem. Fināla kārtā startēja 9 paukotāji.

## Sacensību kalendārs
 — Pirmā kārta;  — ceturtdaļfināls;  — pusfināls;  — fināls (medaļu izcīņa)

## Medaļu ieguvēji

## Rezultāti
### Pirmā kārta
 — kvalifikācija nākamajai kārtai

; A grupa

; B grupa

; C grupa

; D grupa

; E grupa

; F grupa

; G grupa

; H grupa

; I grupa

; J grupa

; K grupa

; L grupa

; M grupa

; N grupa

; O grupa

; P grupa

; Q grupa

### Ceturtdaļfināli
Trīs no paukotājiem, kuri bija kvalificējušies ceturdaļfinālam, Moriss Žē, Andrē Marī Rabels un Žans Žozefs Reno, izstājās pirms ceturdaļfināla.

 — kvalifikācija nākamajai kārtai

; A ceturtdaļfināls

; B ceturtdaļfināls

; C ceturtdaļfināls

; D ceturtdaļfināls

; E ceturtdaļfināls

; F ceturtdaļfināls

### Pusfināls
 — kvalifikācija nākamajai kārtai

; A pusfināls

; B pusfināls

; C pusfināls

### Fināls

## Pārstāvētās valstis un sportisti

Disciplīnā startēja 103 sportisti no 11 valstīm. Tā kā disciplīna tika aizvadīta pirmoreiz, visas valstis tajā startēja pirmoreiz.

*Iekavās uzrādīts sportistu skaits no valsts.*

* 
* 
* 
* 
* 
* 
* 
* 
* 
* 
* 

## Atsauces

## Ārējās saites
* Paukošana 1900. gada vasaras olimpiskajās spēlēs — špaga vīriešiem (''Sports Reference'') 
* Paukošana 1900. gada vasaras olimpiskajās spēlēs — špaga vīriešiem (''Olympedia'') 
* Paukošana 1900. gada vasaras olimpiskajās spēlēs — špaga vīriešiem (''Olympics'') 
* De Wael, Herman. *Herman's Full Olympians*: "Fencing 1900".  Accessed 21 January 2006. Available electronically at http://users.skynet.be/hermandw/olymp/fen1900.html .
*
Remī Kabella

**Remī Kabella** (, dzimis ) ir Francijas futbolists, spēlē pussarga pozīcijā, bijis Francijas futbola izlases dalībnieks. Kopš 2026. gada Kabella pārstāv Francijas 1. līgas komandu *[[FC Nantes|Nantes]]*, kas viņu īrē no Pirejas "Olympiacos".

Savu karjeru sācis Francijas komandā ''Montpellier'', kur pavadījis trīs sezonas un 2012. gadā palīdzējis komandai izcīnīt pirmo *[[Ligue 1]]* titulu vēsturē. 2014. gadā Kabella pārgāja uz Anglijas Premjerlīgas komandu ''Newcastle United''. Premjerlīgā nospēlējis vienu sezonu, Kabella uz īres tiesībām pievienojās ''Marseille'', kurai jau nākamajā sezonā pievienojies pilnvērtīgi. Vēlāk spēlējis arī ''Saint-Étienne'' un Krievijas Premjerlīgas komandā ''Krasnodar''. 2022. gada martā lauzis līgumu ar *Krasnodar* un atgriezies *Montpellier*.

Francijas futbola izlases sastāvā piedalījies 2014. gada FIFA Pasaules kausā.

## Sasniegumi
**Montpellier**

* Ligue 1: 2011—12

## Ārējās saites
Loiks Remī

**Loiks Alekss Treljē Ibērs Remī** (, dzimis ) ir bijušais Francijas futbolists, spēlēja uzbrucēja pozīcijā, bijis Francijas futbola izlases dalībnieks.

Savu karjeru sācis Francijas komandā ''Lyon''. 2008. gadā viņš tika izīrēts uz ''Lens''. Pēc veiksmīga posma tur Remī tika pārdots uz ''Nice''. *Nice* komandā viņš kļuva par komandas galveno uzbrucēju, divu gadu laikā gūstot kopumā 28 vārtus. 2010. gadā viņš noslēdza piecu gadu līgumu ar tā laika čempioniem ''Marseille''. 2013. gada janvārī pievienojies Anglijas Premjerlīgas komandai ''Queens Park Rangers'', vēlāk spēlējis arī ''Newcastle United''. 2014. gada vasarā pievienojies ''Chelsea'', kur viņš jau savā pirmajā sezonā uzvarēja Premjerlīgā. Vēlāk spēlējis ''Crystal Palace'', Spānijas komandās ''Las Palmas'' un ''Getafe'', Francijas komandā ''Lille'' un Turcijas komandā *[[Çaykur Rizespor]]*.

Francijas futbola izlases sastāvā debitējis 2009. gadā. Piedalījies 2014. gada FIFA Pasaules kausā.

## Sasniegumi
**Lyon**

* Ligue 1: 2006–07
* Trophée des Champions: 2006, 2007

**Marseille**

* Coupe de la Ligue: 2010–11, 2011–12
* Trophée des Champions: 2011

**Chelsea**

* Anglijas Premjerlīga: 2014–15
* Anglijas Līgas kauss: 2014–15

## Ārējās saites
Majnors Figeroa

**Majnors Aleksiss Figeroa Ročess** (, dzimis ) ir bijušais Hondurasas futbolists, spēlēja aizsarga pozīcijā, bijis Hondurasas futbola izlases dalībnieks.

Vislabāk pazīstams no sava pavadītā laika *[[Wigan Athletic]]* komandā, kur viņš sešās sezonās nospēlēja 179 spēles Anglijas Premjerlīgā. 2013. gadā ieguvis FA kausu. No 2013. līdz 2015. gadam Premjerlīgā pārstāvējis arī ''Hull City''.

Hondurasas futbola izlases sastāvā debitējis 2003. gadā. Piedalījies 2010. un 2014. gada FIFA Pasaules kausā, kā arī 2012. gada vasaras olimpiskajās spēlēs.

## Sasniegumi
**Olimpia**

* Liga Nacional: 2003–04, 2004–05, 2005–06, 2005–06

**Wigan Athletic**

* FA kauss: 2012–13

**FC Dallas**

* U.S. Open Cup: 2016
* Supporters' Shield: 2016

## Ārējās saites
Vasiļivka

**Vasiļivka** () ir pilsēta Ukrainas dienvidaustrumos, Zaporižjas apgabalā, Vasiļivkas rajona centrs. Izvietojusies apgabala rietumdaļā Kahovkas ūdenskrātuves kreisajā krastā  no apgabala centra Zaporižjas. 

## Vēsture
Apdzīvotā vieta dibināta 1788. gadā uz ģenerālmajoram Vasīlijam Popovam piederošās zemes kā kazaku sloboda. 19. gadsimta sākumā ciemā izveidoti cepļi un spirta brūži un 1831. gadā tas iecelts miesta statusā. 19. un 20. gadsimta sākumā Vasiļivka bija pagasta centrs. 1874. gadā miests savienots ar Lozovas—Sevastopoles dzelzceļu un izbūvēta stacija. 1938. gadā Vasiļivkai piešķirts pilsētciemata, bet 1957. gadā — pilsētas statuss. Mūsdienās vairāki metālapstrādes un mašīnbūves uzņēmumi, elevators. Dzelzceļa mezgls.

## Atsauces

## Ārējās saites
Marks Peitī

**Marks Lorenss Peitī** (*Mark Laurence Pathy*, dzimis 1969. gada jūlijs) ir Kanādas uzņēmējs, filantrops. 2022. gadā Peitī kā kosmiskais tūrists veica kosmisko lidojumu ar kosmosa kuģi *[[Ax-1]]*.

## Dzīves sākums un izglītība
Marks Peitī piedzima 1969. gada jūlijā. Viņa māte Konstance dzimusi Nīderlandē. Tēvs Lorenss Peitī dzimis Ēģiptē ungāru vecākiem un ir bijušā Kanādas premjerministra Pola Mārtina tuvs draugs un bijušais biznesa partneris.

Peitī uzauga Monreālā un mācījās *Selwyn House School*, kur starp klasesbiedriem bija nākamais politiķis Gregs Fērguss un uzņēmēji Vinčenzo Guco un Maikls Penners.
1993. gadā viņš Toronto Universitātē ieguva bakalaura grādu, un 1998. gadā *[[INSEAD]]* ieguva maģistra grādu.

## Uzņēmējdarbība un filantropija
Peitī strādāja reklāmas nozarē Toronto.

1999. gadā viņš pārgāja darbā beramkravu kuģniecības uzņēmumā *Fednav International Ltd.*, kur bija valdes priekšsēdētājs un direktors, kā arī tā mātes uzņēmuma *Fednav Ltd.* priekšsēdētājs, līdzdirektors un direktors.

2015. gadā Marks Peitī kļuva par Monreālā bāzētā mūzikas, mediju un tehnoloģiju uzņēmuma *Stingray Group, Inc.* padomes locekli. 2017. gadā viņš kļuva par *Stingray Group* padomes priekšsēdētāju.
Peitī ir investīciju uzņēmuma *Mavrik Corp.* priekšsēdētājs. Viņš ir arī 5 citu uzņēmumu valdes loceklis.

Peitī ģimenes fondam (*Pathy Family Foundation*), ko viņš vada kā sekretārs, ir vairāk nekā 252 miljonu Kanādas dolāru vērti aktīvi (2018. gadā). Marks Peitī un viņa sieva Džesika veica līdzekļu vākšanas kampaņu Monreālas Ebreju galvenās slimnīcas fondam, kas sasniedza 5,5 miljonus dolāru.
Viņš ir arī *Dans la Rue* un Monreālas Bērnu slimnīcas fonda valdes un izpildkomitejas loceklis.

## Kosmiskais lidojums
2021. gada 26. janvārī Hjūstonā bāzētais uzņēmums *[[Axiom Space]]* paziņoja, ka Marks Peitī dosies uz Starptautisko kosmosa staciju (SKS) ASV uzņēmuma *[[SpaceX]]* kosmosa kuģa *[[Crew Dragon]]* misijas *[[Ax-1]]* (*Axiom Mission 1*) četru cilvēku daudznacionālās apkalpes sastāvā. 

Marka Peitī kosmiskais lidojums sākās 2022. gada 8. aprīlī, esot kosmosa kuģa *[[Endeavour (Crew Dragon)|Endeavour]]* misijas speciālistam misijā *[[Ax-1]]*. Kopā ar viņu kosmosā devās Maikls Lopess-Alegrija (komandieris), Lerijs Konors un Eitans Stibe. Šī bija pirmā pilnībā privātā apkalpe, kas apmeklējusi SKS. Nolaižamais aparāts uz Zemes atgriezās 25. aprīlī, kosmosā pavadot 17 dienas.

Kosmisko lidojumu kopsavilkums:

## Ārējās saites

* Mark Pathy, CEO & CHAIRMAN MAVRIK 
* Mark Pathy| Ax-1 Mission Specalist Axiom Space 
* Марк Лоренс Пати astronaut.ru
Džepa

**Džepa** var būt:

* Denni Džepa (*Denni Xhepa*; 2003) — Itālijā dzimis Albānijas kalnu slēpotājs;
* Margarita Džepa (*Margarita Xhepa*; 1932—2025) — albāņu aktrise.
2005. gada Eiropas čempionāts cīņas sportā

**2005. gada (57.) [[Eiropas čempionāts cīņas sportā]]** notika no 2005. gada 12. līdz 17. aprīlim Bulgārijas pilsētā Varnā.

## Medaļu ieguvēji
### Brīvā cīņa, vīrieši

### Grieķu-romiešu cīņa, vīrieši

### Brīvā cīņa, sievietes

## Medaļu sadalījums starp valstīm

## Latvijas cīkstoņi
Eiropas čempionātā Latviju pārstāvēja tikai viena cīkstone:
:brīvajā cīņā sievietēm — Laura Skujiņa (63 kg) ieņēma 11. vietu

## Atsauces

## Ārējās saites
* "European Championships - United World Wrestling
Vilsons Palasjoss

**Vilsons Roberto Palasjoss Svaso** (, dzimis ) ir bijušais Hondurasas futbolists, spēlēja pussarga pozīcijā, bijis Hondurasas futbola izlases dalībnieks.

Savas karjeras laikā pārstāvējis komandas Hondurasā, Anglijā un ASV. Anglijā pārstāvējis ''Birmingham City'', *[[Wigan Athletic]]*, ''Tottenham Hotspur'' un ''Stoke City''.

Hondurasas futbola izlases sastāvā debitējis 2003. gadā. Piedalījies 2010. un 2014. gada FIFA Pasaules kausā.

## Ārējās saites
Imantas 16. līnija

**Imantas 16. līnija** ir iela Rīgā, Zemgales priekšpilsētā, Zolitūdē. Iela sākas krustojumā ar Ruses ielu un beidzas krustojumā ar Gramzdas ielu. Kopējais ielas garums ir 350 metri, tā ir klāta ar asfalta segumu. Imantas 16. līnijā ir padomju laiku daudzstāvu dzīvojamie nami, kā arī Zolitūdes ģimnāzija (Ruses ielā 22).

Vēsturiski ielas sākums bija mūsdienās neesoša Rikšotāju ielas daļa (tās vietā uzcelts Zolitūdes daudzstāvu namu masīvs).

## Ielu savienojumi
Imantas 16. līnija ir savienota ar šādām ielām:
* Ruses iela (T veida krustojums)
* Gramzdas iela (T veida krustojums)

## Skatīt arī
* Zolitūde

## Atsauces
Kamjanka-Dņiprovska

**Kamjanka-Dņiprovska** () ir pilsēta Ukrainas dienvidaustrumos, Zaporižjas apgabala Vasiļivkas rajonā. Izvietojusies apgabala rietumos Kahovkas ūdenskrātuves kreisajā krastā  no apgabala centra Zaporižjas. Līdz 2020. gadam rajona centrs.

## Vēsture
Līdz Kahovkas ūdenskrātuves izbūvei Dņepras krasts tagadējās pilsētas vietā bija veidots no klinšu atsegumiem un vieta tika saukta par Kamennijzatonu — ‘Akmeņu līci’. Kopš 5. gadsimta p.m.ē. te pastāvējusi nozīmīga skitu pilsēta, iespējams galvaspilsēta. Zaporižjas Sečas laikā šeit bāzējušās piecas sečas, kas kontrolējušas svarīgus tirdzniecības un kara ceļus un pārceltuvi pār upi. Mūsdienu apdzīvotā vieta šajā vietā dibināta 1786. gadā kā **Mala Znamjankas** (*Мала Знам'янка*) ciems. 1861. gadā tas kļuva par Kamjankas pagasta centru. 1920. gadā pārdēvēta par **Kamjanku pie Dņepras** (*Кам'янка-на-Дніпрі*), 1938. gadā tai piešķirts pilsētciemata statuss, 1944. gadā pārdēvēta tagadējā vārdā, bet 1957. gadā piešķirts pilsētas statuss. Nozīmīga upes osta. Elevators.

## Atsauces

## Ārējās saites
Emeše Sabo

**Emeše Sabo** (; dzimusi ) ir bijusī ungāru brīvā stila cīkstone, 2009. gada Eiropas čempionāta sudraba medaļas ieguvēja.

## Biogrāfija
Emeše Sabo dzimusi 1985. gadā. Ar cīņas sportu viņa nodarbojas kopš 1999. gada. Viņas pirmais starts starptautiskā arēnā bija 2000. gada Eiropas kadetu čempionāts, kur svara klasē līdz 46 kg viņa ieguva 11. vietu. 2003. gadā viņa piedalījās pieaugušo Pasaules čempionātā un svaru kategorijā līdz 51 kg ieņēma 15. vietu. 2007. gada Eiropas čempionātā ungāru cīkstone pirmajās divās cīņās pieveica Vācijas sportisti Kristiāni Kniteli un Latvijas cīkstoni Viktoriju Grigorjevu, pēc tam zaudēja krievietei Nataļjai Goļcai, bet bronzas cīņā arī grieķietei Sofijai Pumpuridu, kopvērtējumā ieņemot 5. vietu svara kategorijā līdz 55 kg. Nākamajā gadā viņa ieguva bronzas medaļu Pasaules studentu čempionātā.

Sabo cīkstones karjerā visveiksmīgākais bija 2009. gads, kad Eiropas čempionātā Viļņā viņa izcīnīja sudraba medaļu svara kategorijā līdz 51. kg. Viņa uzvarēja pirmās trīs cīņas un tikai finālā piekāpās Krievijas pārstāvei Jekaterinai Krasnovai. Lai gan sacensībās viņa turpināja piedalīties vēl četrus gados līdz 2013. gadam, bet šo panākumu atkārtot vairs neizdevās.

### Galveno sacensību rezultāti
#### Pasaules čempionāti

#### Eiropas čempionāti

## Privātā dzīve
Emeše Sabo ir precējusies ar Ungārijas cīkstoni olimpisko čempionu Tamāšu Lērincu. Ģimenē ir divi bērni, meita Dora (2017) un dēls.

## Atsauces

## Ārējās saites

* Intervija
Moločanska

**Moločanska** () ir pilsēta Ukrainas dienvidaustrumos, Zaporižjas apgabala Polohu rajonā. Izvietojusies apgabala vidusdaļā Moločnas upes krastos  no apgabala centra Zaporižjas.

## Vēsture
Dibināta 1803. gadā kā vācu menonītu kolonistu ciems **Halbštate** (*Halbstadt*, *Гальбштадт* — ‘Puspilsēta’). Kolonistus no Prūsijas uzaicināja Krievijas Impērijas valdība, piešķirot tiem ievērojamus zemesgabalus, aizdevumus un atbrīvojumus no nodokļiem. Līdz 1871. gadam Halbštate bija Moločanskas menonītu apriņķa centrs, vēlāk — Halbštates pagasta centrs. 1913. gadā savienota ar dzelzceļa līniju. 1880. gados daļa kolonistu pārcēlās uz Kanādu. 1915. gadā pārdēvēta tagadējā vārdā, bet 1938. gadā piešķirts pilsētas statuss. Mūsdienās pilsētā darbojas vairāki pārtikas ražošanas uzņēmumi, mēbeļu ražotne. 

## Atsauces

## Ārējās saites
Marija Gurova

**Marija Gurova** (; dzimusi ) ir  krievu brīvā stila cīkstone, Eiropas čempione un Eiropas čempionātu medaļniece, Krievijas Nopelniem bagātā sporta meistare.

## Biogrāfija
Marija Gurova dzīvo Jegorjevskā. Ar cīņas sportu viņa sāka nodarboties 2000. gadā. 2006. gadā viņa uzvarēja Eiropas kadetu un junioru čempionātos. 2009. gadā viņa atkal kļuva par Eiropas junioru čempioni.

Sacensībās Krievijā Gurova pārstāv Maskavas apgabalu. 2010. un 2011. gada pasaules čempionātā viņa bija 5. vietā, jo cīņā par bronzu 2010. gadā zaudēja ASV cīkstonei Tatjanai Suaresai, bet 2011. gadā — ukrainietei Tetjanai Lazarevai. 2011. un 2012. gada Eiropas čempionātā izcīnīja bronzu. Cīņā par bronzu 2011. gadā viņa uzvarēja rumānieti Anu Mariju Pavelu, bet 2012. gadā — grieķieti Mariju Prevolaraki. 2014. gadā Gurova kļuva par Eiropas čempioni. Finālā viņa vēlreiz pieveica Mariju Prevolaraki. 2018. gada Eiropas čempionātā viņa trešoreiz izcīnīja bronzas medaļu. Šoreiz bronzas cīņā uzvarot bulgāru cīkstoni Evelinu Nikolovu.

Krievijas čempionātā viņa trīsreiz (2010, 2014, 2017) bija pirmā, divreiz otrā (2012, 2018) un vienreiz trešā (2013).

### Galveno sacensību rezultāti
#### Pasaules čempionāti

#### Eiropas čempionāti

#### Krievijas čempionāti
* 2010. gada Krievijas čempionāts cīņas sportā sievietēm — 1;
* 2012. gada Krievijas čempionāts cīņas sportā sievietēm — 2;
* 2013. gada Krievijas čempionāts cīņas sportā sievietēm — 3;
* 2014. gada Krievijas čempionāts cīņas sportā sievietēm — 1;
* 2017. gada Krievijas čempionāts cīņas sportā sievietēm — 1;
* 2018. gada Krievijas čempionāts cīņas sportā sievietēm — 2;
* 2019. gada Krievijas čempionāts cīņas sportā sievietēm — 2.

## Apbalvojumi un pagodinājumi
* Krievijas Nopelniem bagātā sporta meistare (2014)

## Atsauces

## Ārējās saites
Zinātņu doktors (Krievija)

**Zinātņu doktors** bija augstākais akadēmiskais grāds Krievijas Impērijā, Padomju Savienībā un ir augstākais akadēmiskais grāds Krievijā, kā arī dažās NVS un bijušā Austrumu bloka valstīs.

## Vēsture
Zinātņu doktora grāds tika ieviests Krievijas Impērijā. Kopā ar visiem akadēmiskajiem grādiem atcelts 1917. gadā. 1934. gadā PSRS atjaunoja zinātņu doktora grādu, ieviešot arī zinātņu kandidāta grādu.

## Grāda iegūšanas kārtība
Zinātņu dokotra grāds var tikt piešķirts tikai zinātņu kandidātam pēc doktora disertācijas aizstāvēšanas.

## Zinātnes
Krievijā zinātņu doktora grāds var tikt kādā no šīm zinātnes nozarēm:

* arhitektūra
* bioloģiskās zinātnes
* veterinārās zinātnes
* kara zinātnes
* ģeogrāfiskās zinātnes
* ģeoloģiski mineraloģiskās zinātnes
* mākslas zinātnes
* vēstures zinātnes
* kulturoloģija
* pedagoģijas zinātnes
* politiskās zinātnes
* psiholoģiskās zinātnes
* lauksaimniecības zinātnes
* socioloģiskās zinātnes
* teoloģiskās zinātnes
* tehniskās zinātnes
* farmaceitiskās zinātnes
* fizikāli matemātiskās zinātnes
* filoloģiskās zinātnes
* filozofiskās zinātnes
* ķīmiskās zinātnes
* ekonomiskās zinātnes
* juridiskās zinātnes.
Murads Ramazanovs

**Murads Ramazanovs** var būt:

* Murads Ramazanovs (futbolists) (*Мурад Сергеевич Рамазанов*; 1979) — Krievijas futbolists;
* Murads Ramazanovs (cīkstonis) (*Мура́д Юсу́пович Рамаза́нов*; 1974) — Krievijas un Ziemeļmaķedonijas cīkstonis.
Viļņanska

**Viļņanska** () ir pilsēta Ukrainas dienvidaustrumos, Zaporižjas apgabala Zaporižjas rajonā. Izvietojusies apgabala ziemeļos Viļņankas upes krastos  no apgabala centra Zaporižjas. Līdz 2020. gadam rajona centrs.

## Vēsture
Dibināta 1840. gadā kā **Sofijivkas** (*Софіївка*) ciems. 1873. gadā dienvidos no ciema tika izbūvēta dzelzceļa līnija Lozova—Zaporižja, uz kuras uzbūvēja Sofijivkas staciju. Pie stacijas izveidojās ciemats ar tādu pat nosaukumu. 1894. gadā Sofijivkas ciematā nodibināja dzelzceļa darbinieku arodskolu. 1924. gadā Sofijivka kļuva par rajona centru, 1935. gadā to pārdēvēja par **Krasnoarmijsku** (*Красноармійське*), 1939. gadā — par **Červonoarmijsku** (*Червоноармійське*). 1966. gadā nosauca tagadējā vārdā un piešķīra pilsētas statusu.

## Atsauces

## Ārējās saites
Bāka (filma)

**"Bāka"** () ir 2019. gada šausmu filma, kuras režisors ir Roberts Egerss. Filmā galvenās lomas atveido Vilems Defo un Roberts Patinsons.

Filmas darbība norisinās 19. gadsimta beigās, un tā ir par diviem bākas uzraugiem, kuri cenšas saglabāt veselo saprātu, dzīvojot uz nomaļas salas.

Filmēšana sākās 2018. gada aprīlī Jaunskotijas provincē Kanādā un tā kopumā ilga 34 dienas. Filma tika uzņemta melnbaltā.

"Bāka" pirmizrāde notika  Kannu kinofestivālā. Filma nopelnīja 18 miljonus ASV dolārus pie 11 miljonu budžeta un tā saņēma kritiķu atzinību par režiju, aktierspēli un kinematogrāfiju. 92. Kinoakadēmijas balvai filma tika nominēta kategorijā "Labākais operatora darbs".

## Atsauces

## Ārējās saites
Āda, kurā es dzīvoju

**"Āda, kurā es dzīvoju"** () ir 2011. gada Spānijas zinātniskās fantastikas psiholoģiska trillera filma, kuras režisors un scenārija autors ir Pedro Almodovars. Filmā galvenās lomas atveido Antonio Banderass, Elena Anaja un Marisa Paredesa. Filma ir balstīta uz Tjerī Žonkē 1984. gada romāna *Mygale*.

Filma vēsta par izcilu plastisko ķirurgu, kurš pagātnes traģēdiju vajāts, izveido sintētisko ādu, kas iztur jebkāda veida bojājumus. Šo ādu viņš izmēģina uz noslēpumainas sievietes, kas ir viņa gūstekne.

"Āda, kurā es dzīvoju" pirmizrāde notika  Kannu kinofestivālā. Almodovars filmu raksturoja kā "šausmu stāstu pēc kliedzieniem vai bailēm". Šī ir pirmā sadarbība 21 gadu laikā starp Almodovaru un Banderasu kopš "Sasien mani! Atsien mani!" (1989). Filma saņēma BAFTA kino balvu kā "Labākā filma svešvalodā". Filma tika nominēta arī Zelta globusa balvai un 16 Goya balvām.

## Atsauces

## Ārējās saites
Otmārs Hicfelds

**Otmārs Hicfelds** (, dzimis ) ir bijušais Vācijas futbolists un futbola treneris, spēlēja uzbrucēja pozīcijā.

Savu spēlētāja karjeru pavadījis galvenokārt Šveicē, kur pārstāvējis ''Basel'', <u>''Lugano''</u> un ''Luzern''. Ar *Basel* komandu divreiz uzvarējis Šveices Superlīgā. Ar Rietumvācijas futbola izlasi piedalījies 1972. gada vasaras olimpiskajās spēlēs.

Savas trenera karjeras laikā vadījis komandas Šveicē un Vācijā. Strādājis ar tādām komandām kā ''Grasshoppers'', *[[Borussia Dortmund]]* un ''Bayern Munich''. Hicfelds ir viens no nopelniem bagātākajiem Vācijas futbola treneriem. Hicfelds ir tikai viens no pieciem treneriem, kurš ir uzvarējis UEFA Čempionu līgā ar diviem dažādiem klubiem. No 2008. līdz 2014. gadam vadījis Šveices futbola izlasi.

## Sasniegumi

### Spēlētāja karjera
**Basel**

* Šveices Superlīga: 1971–72, 1972–73
* Šveices kauss: 1975

**Individuālie sasniegumi**

* Šveices Superlīgas labākais vārtu guvējs: 1972–73

### Trenera karjera
**Aarau**

* Šveices kauss: 1985

**Grasshopper**

* Šveices Superlīga: 1989–90, 1990–91
* Šveices kauss: 1988–89, 1989–90
* Šveices Superkauss: 1989

**Borussia Dortmund**

* Vācijas Bundeslīga: 1994–95, 1995–96
* Vācijas Superkauss: 1995, 1996
* UEFA Čempionu līga: 1996–97

**Bayern Munich**

* Vācijas Bundeslīga: 1998–99, 1999–2000, 2000–01, 2002–03, 2007–08
* Vācijas kauss: 1999–2000, 2002–03, 2007–08
* Vācijas Līgas kauss: 1998, 1999, 2000, 2007
* UEFA Čempionu līga: 2000–01
* Starpkontinentālais kauss: 2001

**Individuālie sasniegumi**

* Vācijas gada labākais futbola treneris: 2008
* IFFHS labākais klubu treneris: 1997, 2001
* UEFA gada labākais treneris: 2001

## Ārējās saites
Trankillo Barneta

**Trankillo Barneta** (, dzimis ) ir bijušais Šveices futbolists, spēlēja pussarga pozīcijā, bijis Šveices futbola izlases dalībnieks.

Savas karjeras laikā spēlējis Šveicē, Vācijā un ASV. Savas karjeras ilgāko daļu pavadījis Vācijas komandā *[[Bayer Leverkusen]]*, kur pavadījis septiņas sezonas.

Šveices futbola izlases sastāvā debitējis 2004. gadā. Piedalījies 2006., 2010. un 2014. gada FIFA Pasaules kausā, kā arī 2004. un 2008. gada Eiropas čempionātā.

## Ārējās saites
Esekjels Garajs

**Esekjels Marselo Garajs Gonsaless** (, dzimis ) ir bijušais Argentīnas futbolists, spēlēja aizsarga pozīcijā, bijis Argentīnas futbola izlases dalībnieks.

Savu karjeru sācis Argentīnas komandā *[[Newell's Old Boys]]*. 19 gadu vecumā pārcēlies uz Spāniju, kur pievienojies *[[Racing de Santander]]*. Spānijā spēlējis arī *[[Madrides "Real" (futbols)|Real Madrid]]* un ''Valencia'', kopumā nospēlējot 201 spēles *[[La Liga]]*. 2011. gadā pievienojies Portugāles komandai ''Benfica'', iegūstot četras trofejas.

Argentīnas futbola izlases sastāvā debitējis 2007. gadā. Piedalījies 2014. gada FIFA Pasaules kausā. Ieguvis zelta medaļu 2008. gada vasaras olimpiskajās spēlēs.

## Sasniegumi
**Newell's Old Boys**

* Argentīnas pirmā divīzija: 2004

**Real Madrid**

* Copa del Rey: 2010–11

**Benfica**

* Portugāles Premjerlīga: 2013–14
* Portugāles kauss futbolā: 2013–14
* Taça da Liga: 2011–12, 2013–14

**Zenit**

* Krievijas Premjerlīga: 2014–15
* Krievijas kauss: 2015–16
* Krievijas Superkauss: 2016

**Valencia**

* Copa del Rey: 2018–19

**Argentīna**

* Vasaras olimpiskās spēles zelta medaļa: 2008

## Ārējās saites
Federiko Fernandess

**Federiko Fernandess** (, dzimis ) ir Argentīnas bijušais futbolists, spēlēja aizsarga pozīcijā, bijis Argentīnas futbola izlases dalībnieks.

Savu karjeru sācis Argentīnas komandā Laplatas "Estudiantes". 2011. gadā pievienojies ''Napoli'' komandai Itālijā. Trīs gadu laikā nospēlējis 44 mačus Itālijas A sērijā. 2014. gadā pievienojies Anglijas Premjerlīgas komandai ''Swansea City'', bet 2018. gadā, pēc komandas izkrišanas no Premjerlīgas, pievienojies ''Newcastle United''.

Argentīnas futbola izlases sastāvā debitējis 2011. gadā. Piedalījies 2014. gada FIFA Pasaules kausā.

## Sasniegumi
**Estudiantes**

* Copa Libertadores: 2009
* Argentīnas pirmā divīzija: 2010

**Napoli**

* Itālijas kauss: 2011—12, 2013—14

## Ārējās saites
Ugo Kampanjaro

**Ugo Armando Kampanjaro** (, dzimis ) ir bijušais Argentīnas futbolists, spēlēja aizsarga pozīcijā, bijis Argentīnas futbola izlases dalībnieks.

Savas karjeras laikā pārsvarā spēlējis Itālijā, kur augstākajā līgā pārstāvējis ''Piacenza'', ''Sampdoria'', ''Napoli'', *[[Internazionale]]* un ''Pescara''. 2012. gadā ar *Napoli* komandu ieguvis Itālijas kausu.

Argentīnas futbola izlases sastāvā debitējis 2012. gadā. Piedalījies 2014. gada FIFA Pasaules kausā.

## Sasniegumi
**Napoli**

* Itālijas kauss: 2011–12

## Ārējās saites
Augusto Fernandess

**Augusto Matiass Fernandess** (, dzimis ) ir bijušais Argentīnas futbolists, spēlēja pussarga pozīcijā, bijis Argentīnas futbola izlases dalībnieks.

Savas karjeras laikā pārstāvējis komandas Argentīnā, Francijā, Spānijā un Ķīnā.

Argentīnas futbola izlases sastāvā debitējis 2011. gadā. Piedalījies 2014. gada FIFA Pasaules kausā.

## Sasniegumi
**River Plate**

* Argentīnas pirmā divīzija: 2008

**Vélez Sársfield**

* Argentīnas pirmā divīzija: 2011

## Ārējās saites
Aireņu grīslis

**Aireņu grīslis** () ir grīšļu dzimtas suga. Savvaļā tā ir vietumis sastopama ziemeļu un kalnu apvidos pola tuvumā. Latvijā augs ir tuvu vienlaidu areāla dienvidu dienvidrietumu malai; reti sastopams slapjos mežos un purvainos krūmājos, retāk purvu apmalēs.

## Apraksts
Aireņu grīslis ir daudzgadīgs, vidējs, 20—50 cm garš lakstaugs, kurš pieder vienādvārpu grīšļu grupas sugai, jo tā vīrišķie ziedi atrodas vārpiņas apakšdaļā, sievišķie — vārpiņas augšdaļā.

Augs veido nelielu, skraju ceru. Stublājs ir trīsšķautņains, tievs, raupjš un stāvs. Lapas ir stublāja apakšdaļā, tās ir šauri lineāras, aptuveni 0,1—0,15 cm šauras, galā vēl šaurākas, un kopumā īsākas nekā stublājs. Ziedkopa ir 1—3 cm gara un tā sastāv no 3—5 apaļām vārpiņām ar nedaudziem ziediem. Pie apakšējās vārpiņas ir matveida seglapa. Augļa pūslītis ir spīdīgs, zaļš vai brūns (kad ir nogatavojies), ieapaļš, ar labi saskatāmu dzīslojumu, knābīša nav. Segplēksne ir olveidīga, ar zaļu šķautni un smailu galu, īsāka nekā pūslītis. Zied jūnijā.

## Atsauces


## Ārējās saites
Makenzija grīslis

**Makenzija grīslis** () ir grīšļu dzimtas suga. Savvaļā tai Eiropas ziemeļu reģionos ir šaura areāla. Latvijā tā ir sastopama ļoti reti, tikai Rīgas līča centrālās daļas piekrastē un posmā no Kuivižiem līdz Igaunijas robežai.

Ierakstīts Latvijas Sarkanajā grāmatā 1. kategorijā.

## Apraksts
Makenzija grīslis ir daudzgadīgs, 10-40 cm garš lakstaugs, kurš pieder vienādvārpu grīšļu grupai, jo tā vīrišķie ziedi atrodas vārpiņu apakšdaļā.

Augs ir dzeltenzaļš. Stublāji ir izvietoti skrajā cerā, tie ir strupi trīsšķautņaini, pastīvi. Lapas ir mīkstas, 10-30 cm garas un 0,2-0,4 cm platas, aptuveni stublāja garumā vai īsākas. Augam ir 4—6 vārpiņas, tās ir iegarenas, stublāja galotnē attālu cita no citas. Pie ziedkopas pamata ir īsa, īlenveidīga seglapa vai seglapas vispār nav. Vārpiņu garums ir 0,7-1,3 cm. Segplēksne ir aptuveni pūslīša garumā, brūna, mala gaišāka. Augļa pūslītis ir pelēkzaļš, olveidīgs, tā dzīslas ir neskaidras, galā pēkšņi sašaurināts īsā knābītī. Zied maija beigās un jūnija sākumā.

## Atsauces
Zaķu grīslis

**Zaķu grīslis** () ir grīšļu dzimtas suga. Savvaļā tā ir sastopama Eiropā, rietumu un centrālajā Āzijā.

Latvijā sastopams bieži visā teritorijā, pļavās, atmatās, gar dzelzceļiem, mežos un krūmājos.

## Apraksts
Zaķu grīslis ir daudzgadīgs, 10-60 cm garš grīšļu dzimtas lakstaugs, kas pieder vienādvārpu grīšļu grupai, jo tam vīrišķie ziedi atrodas vārpiņu apakšdaļā.

Augs veido ceru. Tā lapas ir šauras, 10-20 cm garas, taču īsākas nekā stublājs, un 0,2-0,3 cm platas, to mala ir raupja. Ziedkopa ir 2-4 cm īsa, ļoti blīva, parasti satur 4-7 ovālas vārpiņas. Seglapa ir īsa un šaura vai dažreiz tās pat nav. Augļa pūslīši ir gaišbrūni, ar garu gala daļu un divzobainu knābīti, tie ir gandrīz vienāda garuma ar segplēksni. Pūslīša mala jau no pamata ir ar gaišu spārnu. Lancetiskās segplēksnes šķautne ir zaļa, mala gaiša, plēvjaina, gals nosmailots. Zied maijā un jūnijā.

## Atsauces
Ligērijas grīslis

**Ligērijas grīslis** () ir grīšļu dzimtas suga. Savvaļā tā ir vietumis sastopama Eiropā. Latvijā Ligērijas grīslis ir sastopams reti — Rīgas līča un Baltijas jūras tiešā tuvumā, sausās, smilšainās vietās piejūras pļavās un mežmalās, skrajos priežu mežos.

Augs ir ierakstīts Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā.

## Apraksts
Ligērijas grīslis ir daudzgadīgs, 10—30 cm garš lakstaugs, kurš pieder vienādvārpu grīšļu grupai.

Augam ir gari, diametrā 0,2—0,3 cm tievi sakneņi. Stublājs ir stāvs un slaids. Lapas ir zaļas, lokveidīgi stāvas, diezgan mīkstas, 0,1—0,2 cm platas, tikpat garas vai īsākas nekā stublājs. Ziedkopā ir 4—7 vārpiņas, kuras ir 3—5 cm platas. Vārpiņā sievišķie ziedi ir augšdaļā, bet vīrišķie — apakšdaļā, taču mēdz būt arī īpatņi, kuriem ir tikai sievišķie ziedi. Augļa pūslīša segplēksne ir brūna, pūslīša garumā. Pūslītis ir olveida, 0,4—0,5 cm garš ar 8—11 dzīslām, tā spārns ir šaurs, sākas apmēram no pūslīša vidus, strauji sašaurinās divzobainā knābītī. Zied maijā un jūnijā.

## Atsauces


## Ārējās saites
Nice View

***Nice View*** () ir 2022. gada Ķīnas drāmas filma, ko režisējis Vens Muje. Šī ir Vena otrā pilnmertrāzas spēlfilma. Tās sižets galvenokārt vēstī par jaunu vīrieti, vārdā Žings Hao, kurš, lai glābtu savu māsu, izmanto iespēju uzsākt biznesu, mainot savu likteni un ietekmējot apkārtējos cilvēkus. Filmas uzņemšana noslēdzās 2021. gada oktobrī un pirmizrāde Ķīnā notika  (ķīniešu jaunā gada pirmajā dienā). Filmas kases ieņēmumi ir vairāk nekā  ASV dolāru.

## Atsauces

## Ārējās saites